
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Καθορισμός διαδικασίας θεώρησης βιβλίων και στοι¬ 
χείων του Κ.Β.Σ. γιατις Δ.Ο Υ. που εντάσσονται στο 
Ολοκληρωμένο Πληροφοριακό Σύστημα Φορολο¬ 
γίας (ΤΆΧΙ5). 1 

Υποχρεωτική χορήγηση Αριθμού Φορολογικού Μη¬ 
τρώου (ΑΦΜ) και διαδικασίες απόδοσής του. 2 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αοιθ. 1027421/680/0006Β (1) 

Καθορισμός διαδικασίας θεώρησης βιβλίων και στοιχεί¬ 
ων του Κ.Β.Σ. για τις Δ.Ο.Υ που εντάσσονται στο Ολο¬ 
κληρωμένο Πληροφοριακό Σύστημα Φορολογίας 
(ΤΑΧΙ8). 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 19του Π.Δ. 186/92 (Α' 84). 

β) Του άρθρου 180του Π.Δ. 16/89 (Α'6). 

γ) Του άρθρου 49παρ. 2 του Ν. 1591/86 (Α'50). 

δ) Του άρθρου 29 του Ν. 1558/85 «Κυβέρνηση και Κυ¬ 
βερνητικά Όργανα» (Α' 137), όπως προστέθηκε με το άρ¬ 
θρο 27 του Ν. 2081/92 (Α' 154) και τροποποιήθηκε με το 
άρθρο 1 παρ. 2ατου Ν. 2469/97 (Α' 38). 

2. Την ανάγκη καθορισμού της διαδικασίας θεώρησης 
των βιβλίων και στοιχείων του Κώδικα Βιβλίων και Στοι¬ 
χείων (Π.Δ. 186/92) μηχανογραφικά, από τις Δημόσιες Οι- 
κονο μικές Υπη ρεσίες (ΔΟΥ), στις οποίες θα εγκαθίσταται 
και θα λειτουργεί το Υποσύστημα Κ.Β.Σ. του Ολοκληρω¬ 
μένου Πληροφορικού Συστήματος Φορολογίας (ΤΑΧΙ3). 

3. Το γεγονός ότι, απάτην έκδοση της απόφασης αυτής 
προκαλείται δαπάνη σε βάρος του κρατικού προϋπολογι¬ 
σμού ποσού δρχ. 50.000.000, για το έτος 1998 και ποσού 
δρχ.120.000.000για καθένα από τα επό μένα έτη, η οποία 
θα καλυφθεί απότις πιστώσεις εξόδων του Υπουργείου 
Οικονομικών (Ειδικό Φορέα 23620 και ΚΑΕ 1111), αποφα¬ 
σίζουμε: 

Καθορίζουμε τη διαδικασία της πράξης θεώρησης και 


ακύρωσης των βιβλίων και στοιχείωντου Κώδικα Βιβλίων 
και Στοιχείων (Π.Δ. 186/92) από τις Δ. Ο.Υ., στις οποίες θα 
εγκατασταθεί και θα λειτουργεί το Υποσύστημα Κώδικα 
Βιβλίων και Στοιχείων (Κ.Β.Σ.) του Ολοκληρωμένου Πλη¬ 
ροφορικού Συστήματος Φορολογίας (ΤΑΧΙ3), ως ακο¬ 
λούθως: 

1. Στη θέση της πράξης θεώρησης που τίθετο με σφρα¬ 
γίδα στη τελευταία σελίδα κάθε βιβλίου και του τελευταί¬ 
ου φύλλου κάθε στελέχους στοιχείωντου Κ.Β.Σ., θα επι- 
κολλάται αυτοκόλλητη ετικέτα, η οποία θα εκτυπώνεται 
μηχανογραφικά από το Υποσύστημα του Κ.Β.Σ. του 
ΤΑΧΙ8 και θα περιέχει: 

• Τη Δ.Ο.Υ, θεώρησης των βιβλίων ή στοιχείων 

• Τον Α.Φ.Μ. του επιτηδευματία - επιχείρησης 

• Το ονοματεπώνυμο/επωνυμία του επιτηδευματία-ε¬ 
πιχείρησης 

• Την εγκατάσταση, για την οποία θεωρήθηκε το είδος 
(βιβλίο ή στοιχείο) 

• Την κατηγορία βιβλίων 

• Τον αριθμό πράξης θεώρησης 

• Το είδος του βιβλίου ή στοιχείου, που θεωρείται 

• Το πλήθος των στελεχών αυτών 

• Την ένδειξη της σειράς (αν υπάρχει) 

• Τη χρήση της σειράς (εντός ή εκτός επιχείρησης) 

• Τον αριθμό της πρώτης και τελευταίας σελίδας του 
θεωρούμενου είδους 

• Το πλήθος των αντιτύπων του θεωρούμενου είδους 

• Την ημερομηνία θεώρησης 

• Το ίχνος (στοιχεία) της μηχανής διάτρησης της 
Δ.Ο.Υ. και την απόφαση θεώρησης του Προϊσταμένου 
Δ.Ο.Υ. στις περιπτώσέις που γίνεται θεώρηση με απόφα¬ 
ση Προϊσταμένου. 

Επί της ετικέτας θα τίθεται η υπηρεσιακή σφραγίδα της 
Δ.Ο.Υ, και θα υπογράφει ο Προϊστάμενος της Δ.Ο.Υ. που 
ενεργεί τη θεώρηση ή ο εξουσιοδοτημένος απ' αυτόν 
προς τούτο υπάλληλος της Δ.Ο.Υ. 

2. Για κάθε θεώρηση θα εκτυπώνεται από το Υποσύ¬ 
στημα Κ.Β.Σ. του ΤΑΧΙ3 αποδεικτικό θεώρησης, το οποίο 
θα χορηγείται στον επιτηδευματία και θα διαφυλάσσεται 
από αυτόν για χρονικό διάστημα ίσο μετοπροβλεπόμενο 
για τα βιβλία και στοιχεία που αναφέρονται σ' αυτό. 

3. Κατά την ακύρωση των βιβλίων (όταν η ακύρωση αυ¬ 
τών ζητηθεί από τον επιτηδευματία) και των στοιχείων, 





1892 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


καθώς επίσης και στην περίπτωση δήλωσης απώλειας αυ¬ 
τών, θα αποδίδεται από το Υποσύστημα Κ Β.Σ. αριθμός 
πράξης ακύρωσης, ο οποίος θα συσχετίζεται με την αντί¬ 
στοιχη πράξη θεώρησης. Το σύστημα θα εκτυπώνει σχε¬ 
τικό αποδεικτικό το οποίο θα χορηγείται στον φορολο¬ 
γούμενο. 

4. Σε περίπτωση μη λειτουργίας του Υποσυστήματος 
Κ.Β.Σ. του ΤΑΧΙ5, η πράξη θεώρησης ή ακύρωσης κατά 
περίπτωση, θα τίθεται χειρόγραφα, με βάση το σημείωμα 
θεώρησης ή ακύρωσης, αντίστοιχα. 

Η πράξη αυτή θα υπογράφεται από τον Προϊστάμενο 
της Δ.Ο.Υ. ή από εξουσιοδοτημένο απ' αυτόν προς τούτο 
υπάλληλο της Δ Ο.Υ. και θα σφραγίζεται με την υπηρε¬ 
σιακή σφραγίδα της Δ.Ο.Υ. 

Για το σκοπό αυτό, θα τηρείται ιδιαίτερο χειρόγραφο βι¬ 
βλίο καταχώρησης και απόδοσης αριθμού των πράξεων 
θεώρησης και ακύρωσης. 

Όταν το σύστημα τεθεί σε λειτουργία θα ενημερώνεται 
από τον αρμόδιο υπάλληλο με τις πράξεις θεώρησης ή α¬ 
κύρωσης που έγιναν χειρόγραφα. Το σύστημα θα αποδί¬ 
δει νέο αριθμό πράξης θεώρησης ή ακύρωσης, κατά πε¬ 
ρίπτωση, ο οποίος θα συσχετίζεται με τον αριθμό που δό¬ 
θηκε χειρόγραφα και θα καταχωρείται σε ιδιαίτερη στήλη 
του παραπάνω βιβλίου. 

Η αυτοκόλλητη ετικέτα που θα εκτυπώνεται από το Υ¬ 
ποσύστημα Κ.Β.Σ. για την θεώρηση, θα επικαλλάται στο 
αντίστοιχο σημείωμα θεώρησης και το αποδεικτικό θεώ¬ 
ρησης - ακύρωσης που επίσης εκτυπώνεται από το Υπο¬ 
σύστημα Κ. Β.Σ. θα τίθεται στον οικείο φάκελο και θα απο¬ 
δίδεται στον επιτηδευματία, όταν ζητηθεί από αυτόν. 

5. Ως χρόνος έναρξης εφαρμογής των διατάξεων της 
παρούσας απόφασης ορίζεται α) για την ΔΟΥ Μοσχάτου 
η Τρίτη 3 Μαρτίου 1998 και β) για τις λοιπές ΔΟΥ η ημε¬ 
ρομηνία ένταξής τους στο Υποσύστημα Κ. Β.Σ. του ΤΑΧΙ5. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,24 Φεβρουάριου 1998 
ΟΥΠΟΥΡΓΟΣ 

ΠΑΝΝΟΣ ΠΑΠΑΝΤΩΝΙΟΥ 

Αοιθ. 1027411/842/ΔΜ (2) 

Υποχρεωτική χορήγηση Αριθμού Φορολογικού Μητρώ¬ 
ου (ΑΦΜ) και διαδικασίες απόδοσής του. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 31 Ν. 2515/1997 (ΦΕΚ54Α), 
σύμφωνα με τις οποίες χορηγείται υποχρεωτικά Αριθμός 
Φορολογικού Μητρώου (ΑΦΜ) σε όλα τα Φυσικά, Νομικά 
Πρόσωπα και Ενώσεις Προσώπωνπου έχουν την κατοικία 
τους ή την επαγγελματική τους εγκατάσταση ή διενερ¬ 
γούν πράξεις φορολογικού ενδιαφέροντος εντός της Ελ¬ 
ληνικής Επικράτειας. 

2. Τις διατάξεις του ίδιου ως άνω άρθρου και νόμου, με 
τις οποίες εξουσιοδοτείται ο Υπουργός Οικονομικών, να 
καθορίζει με αποφάσεις του, που δημοσιεύονται στην Ε¬ 
φημερίδα της Κυβερνήσεως,το χρόνο, το τρόπο, τη δια¬ 
δικασία χορήγησης του ΑΦΜ, τον αριθμό των ψηφίωντου, 
την αρμόδια Δ.Ο.Υ. για τη χορήγησή του, τις πράξεις, τις 
συναλλαγές και δραστηριότητες φορολογικού ενδιαφέ¬ 


ροντος, τις εξαιρέσεις, καθώς και κάθε άλλη αναγκαία λε¬ 
πτομέρεια για τη διαδικασία χορήγησής του. 

3. Το γεγονός ότι αρχίζει άμεσα η παραγωγική εφαρμο¬ 
γή του Ολοκληρωμένου Πληροφορικού Συστήματος Φο¬ 
ρολογίας (ΤΑΧΙ5) στις πρώτες Δημόσιες Οικονομικές Υ¬ 
πηρεσίες (ΔΟΥ) της Χώρας. 

4. Την Απόφαση 1027319/677/Β0006/24-2-1998 του Υ¬ 
πουργού Οικονομικών περί ορισμού του τύπου καιτου πε¬ 
ριεχομένου των εντύπων Μητρώου. 

5. Την αριθ.1107147/1239/006Α/4.10.1996 (ΦΕ Κ 922/Β/96) 
Κοινή Απόφαση του Πρωθυπουργού και του Υπουργού Οι¬ 
κονομικών με την οποία ανατίθενται αρμοδιότητες του Υ¬ 
πουργού Οικονομικών στους Υφυπουργούς Οικονομικών. 

6. Το γεγονός ότι με την παρούσα απόφαση δεν προκα- 
λείται δαπάνη στον Κρατικό Προϋπολογισμό, αλλά αντί¬ 
θετα συμβάλει στην αύξηση των εσόδωντου Δημοσίου με 
την περιστολή τηςφοροδιαφ υγή ς απ οφασίζο υ με: 

Άρθρο 1 

Νέος Αριθμός Φορολογικού Μητρώου (ΑΦΜ) 

1. Ο νέος Αριθμός Φορολογικού Μητρώου (ΑΦΜ) των 
Φυσικών, Νομικών Προσώπων και Ενώσεων Προσώπων 
περιλαμβάνει εννέα (9) αριθμητικά ψηφία. Για όσους διε¬ 
νεργούν ενδοκοινοτικές συναλλαγές ή συναλλαγές με 
Τρίτες Χώρες, ο ΑΦΜ μπορεί να περιλαμβάνει πριν από τα 
αριθμητικά ψηφία μέχρι και τρεις ακόμη χαρακτήρες. 

2. Οι ΑΦΜ που έχουν αποδοθεί μέχρι την έναρξη ισχύος 
της παρούσας απόφασης, σε όλες τις κατηγορίες των 
προσώπων, δεν μεταβάλλονται. Για κάθε Δ.Ο.Υ. , που ε¬ 
ντάσσεται στο Ολοκληρωμένο Πληροφορικό Σύστημα 
Φορολογίας (ΤΑΧΙ3), προστίθεται στην αρχή των ήδη α- 
πσδοθέντων ΑΦΜ το ψηφίο μηδέν (0). 

3. ΣταΦυσικά Πρόσωπα αποδίδεται ΑΦΜ του οποίουτο 
πρώτα αριθμητικό ψηφίο αρχίζει από 1 ή 2 ή 3 ή 4. Στα Νο¬ 
μικά Πρόσωπα και Ενώσεις Προσώπων αποδίδεται ΑΦΜ 
του οποίου το πρώτο αριθμητικό ψηφίο αρχίζει από 7 ή 8 
ή 9. Οι ΑΦΜ που αποδίδονται και το πρώτο από τα εννέα 
ψηφία τους αρχίζει από μηδέν (0) αφορούν Φυσικά Πρό¬ 
σωπα, Νομικά Πρόσωπα και Ενώσεις προσώπων. 

4. Οι επιτηδευματίες που εκδίδουν φορολογικά στοι¬ 
χεία, σύμφωνα με τις διατάξεις του Π.Δ. 186/92 (ΚΒΣ), υ- 
ποχρεούνται, από 1-1-1999, να διαθέτουν εννέα (9) πεδία 
αναγραφής του ΑΦΜ για συναλλαγές εντός της Ελληνι¬ 
κής Επικράτειας και δώδεκα (12) πεδία για ενδοκοινοτι¬ 
κές συναλλαγές ή συναλλαγές με Τρίτες Χώρες. 

Στα φορολογικά στοιχεία που εκδίδονται μέχρι 31 -12 - 
1998 θεωρείται ορθή η αναγραφή του ΑΦΜ χωρίς την εμ¬ 
φάνιση σε αυτά του πρώτου από τα εννέα ψηφία εφόσον 
αυτό είναι το μηδέν (Ο). 

Άρθρο 2 

Υποχρεωτική χορήγηση ΑΦΜ 

Χορηγείται υποχρεωτικά ενιαίος και μοναδικός Αριθμός 
Φορολογικού Μητρώου (ΑΦΜ) στα παρακάτω πρόσωπα: 

1. Σταημεδαπά Φυσικά Πρόσωπα, Νομικά Πρόσωπα και 
Ενώσεις Προσώπων καθώς και στα αλλοδαπά Φυσικά και 
Νομικά Πρόσωπα, που είτε ιδρύουν υποκατάστημα ή 
γραφείο στην Ελλάδα είτε είναι υπόχρεα σε υποβολή δή¬ 
λωσης έναρξης εργασιών, σύμφωνα με τις διατάξεις του 
άρθρου 29 του Ν. 1642/1986, όπως αυτές ισχύουν κάθε 

φορά, ανεξάρτητα του αριθμού των εγκαταστάσεων (υ¬ 
ποκαταστημάτων, γραφείων, αποθηκών) που διαθέτουν 
εντός και εκτός της Ελληνικής Επικράτειας. 

2. Στους υπόχρεους σε υποβολή δήλωσης φορολογίας 
Εισοδήματος, σύμφωνα με τις διατάξεις του Ν. 2238/ 
1994, όπως ισχύουν κάθε φορά. 

3. Σε όσους αποκτούν επιβατικό ή φορτηγό αυτοκίνητο 
ιδιωτικής χρήσης, μοτοσικλέτα άνω των 50 κ.ε., μηχάνη¬ 
μα έργων γενικά, σκάφος αναψυχής, αεροπλάνο, ελικό¬ 
πτερο ή ανεμόπτερο καθώς και σε όσους χορηγείται ά¬ 
δεια ικανότητος οδήγησης των ανωτέρω. 

4. Στις έγγαμες γυναίκες που υποβάλλουν με τους συ¬ 
ζύγους τους κοινή δήλωση φορολογίας εισοδήματος και 
δεν διαθέτουν ΑΦΜ. 

5. Σε όσους υποβάλλουν δήλωση φορολογίας κεφαλαί¬ 
ου λόγω απόκτησης κινητών ή ακινήτων περιουσιακών 
στοιχείων από οποιαδήποτε αιτία, καθώς και εμπράγμα¬ 
των δικαιωμάτων επ' αυτών. 

6. Σε όσους ζητούν από τις ΔΟΥ αποδεικτικό ενημερό¬ 
τητας ή πιστοποιητικά και βεβαιώσεις, που αφορούν δή¬ 
λωση περιουσιακών τους στοιχείων ή εισοδημάτων τους 
ή καταβολή φόρων, τελών και εισφορών. 

7. Στους εταίρουςτων Ομορρύθμων και Ετερορρύθμων 
Εταιρειών, στους εταίρους και διαχειριστές των Εταιρει¬ 
ών Περιορισμένης Ευθύνης, στον Πρόεδρο και τα μέλη 
των Διοικητικών Συμβουλίων των Ανωνύμων Εταιρειών 
καθώς και άτα μέλη των Διοικητικών Συμβουλίων ή τους 
διαχειριστές και τους νομίμους εκπροσώπους των νομι¬ 
κών προσώπων και ενώσεων προσώπων που ορίζονται 
στο άρθρο 101 καθώς και στην παράγραφο 4 του άρθρου 
2του Ν. 2238/1994. 

8. Σε όσους διενεργούν πράξεις ενώπιον της φορολογι¬ 
κής Αρχής εκπροσωπώντας νόμιμα φορολογούμενους, 
είτε με εντολή αρμοδίου οργάνου, είτε των ιδίων των υ- 
ποχρέων, όπως ο εκκαθαριστής, ο κηδεμόνας σχολάζου- 
σας κληρονομιάς, ο φορολογικός αντιπρόσωπος, ο αντί¬ 
κλητος. 

9. Στα Υπουργεία, στις αυτοτελείς Γενικές Γραμματεί¬ 
ες, στις αποκεντρωμένες Δημόσιες Υπηρεσίες, στα Νομι¬ 
κά Πρόσωπα Δημοσίου Δικαίου, στα Νομικά Πρόσωπα Ι¬ 
διωτικού Δικαίου μη κερδοσκοπικού χαρακτήρα, στις Νο¬ 
μαρχιακές Αυτοδιοικήσεις,στους Δήμους και στις 
Κοινότητες, ανεξάρτητα του αριθμού των οργανικών μο¬ 
νάδων ή γραφείων που διαθέτουν, πέραν της έδρας τους. 

ΙΟ.Στααλλοδαπά φυσικάκαινομικάπρόσωπακαθώς και 
ενώσεις προσώπων που κατοικούν ή έχουν την έδρα τους 
σε χώρα με την οποία η Ελλάδα έχει υπογράψει σύμβαση 
για την αποφυγή διπλής φορολογίας και ζητούν την επι¬ 
στροφή φόρου από οποιαδήποτε αιτία, εφόσον δεν διαθέ¬ 
τουν ΑΦΜ στη Χώρα της κατοικίας ή της έδρας τους, ή δεν 
τον έχουν γνωστοποιήσει στο Ελληνικό Δημόσιο, 

11. Στα αλλοδαπά Φυσικά και Νομικά Πρόσωπα, που 
συμμετέχουν σε ημεδαπά Νομικά Πρόσωπα ή Ενώσεις 
Προσώπων, με εξαίρεση αυτά που συμμετέχουν σε Ανώ¬ 
νυμες Εταιρίες. 

12. Στην υπό ίδρυση επιχείρηση ή στο υπό ίδρυση νομι¬ 
κό πρόσωπο καθώς και στο πρόσωπο που ορίζεται ιδρυ¬ 
τής τους. 

13. Σε όσους έχουν υποχρέωση να εκδίδουν θεωρημέ¬ 
να φορολογικά στοιχεία του ΚΒΣ και ζητούν τη θεώρησή 
τους. 


Άρθρο 3 

Υποχρεωτική αναγραφή του ΑΦΜ 

Ο ΑΦΜ αναγράφεται υποχρεωτικά: 

1. Σε όλες τις υποβαλλόμενες φορολογικές δηλώσεις, 
καθώς και στις δηλώσεις απόδοσης φόρων, τελών και ει¬ 
σφορών. 

2. Σε όλα τα φορολογικά στοιχεία, τις συγκεντρωτικές 
καταστάσεις και τα ισοζύγια, όπως κατά περίπτωση ορί¬ 
ζεται από τις κατ' ιδίαν διατάξεις του ΚΒΣ (ΠΔ 186/1992). 

3. Σε όλα τα εκδιδόμενα πιστοποιητικά, που χορηγού¬ 
νται από τις Δ.ΟΎ και αφορούν την περιουσιακή κατά¬ 
σταση ή τη δήλωση εισοδημάτων των υπόχρεων, καθώς 
και στα αποδεικτικά ενημερότητας για χρέη προς το Δη¬ 
μόσιο. 

4. Σε άλατα συμβόλαια που καταρτίζονται και αφορούν 
μεταβίβαση ακινήτου ή εμπραγμάτου επί ακινήτου δικαι¬ 
ώματος, από οποιαδήποτε αιτία καθώς και στην έκθεση 
πλειστηριασμού σε περίπτωση εκούσιου ή αναγκαστικού 
πλειστηριασμού και για όλους τους συμβαλλόμενους. 
Στις περιπτώσεις, που η μεταγραφή των ανωτέρω γίνεται 
χωρίς σύνταξη συμβολαίου, η αναγραφή του ΑΦΜ γίνεται 
στον τίτλο μεταγραφής. 

5. Στα συστατικά έγγραφα των νομικών προσώπων, των 
Ομορρύθμων, Ετερορρύθμων Εταιρειών και Εταιρειών 
Περιορισμένης Ευθύνης και Ενώσεων Προσώπων για τα 
μέλη ή εταίρους αυτών, καθώς και για τους νόμιμους εκ¬ 
προσώπους αυτών. 

6. Στα χρηματικά εντάλματα πληρωμής, υπέρ των επι¬ 
χορηγούμενων, από τον Κρατικό Προϋπολογισμό ή εκτός 
Προϋπολογισμού λογαριασμών, Νομικών ΠροσώπωνΔη¬ 
μοσίου Δικαίου ή Νομικών Προσώπων Ιδιωτικού Δικαίου 
μη κερδοσκοπικού χαρακτήρα. Επίσης στα χρηματικά ε¬ 
ντάλματα πληρωμής που εκδίδονται από τις Υπηρεσίες 
Δημοσιονομικού Ελέγχου, για όλους τους δικαιούχους εί¬ 
σπραξης χρηματικών απαιτήσεων κατά του Δημοσίου. 

7. Στις άδειες ικανότητος οδήγησης και στις άδειες κυ¬ 
κλοφορίας παντός τύπου οχημάτων, που χορηγούνται α¬ 
πό τις αρμόδιες Υπηρεσίες του Υπουργείου Μεταφορών 
και Επικοινωνιών. 

8. Στις καταστάσεις που υποβάλλονται στο Ιδρυμα Κοι¬ 
νωνικών Ασφαλίσεων και στους λοιπούς ασφαλιστικούς 
οργανισμούς Κοινωνικής Ασφάλισης, για τους υπόχρε¬ 
ους απόδοσης ασφαλισπκών εισφορών, καθώς και στα 
βιβλιάρια ασφάλισης όλων των ασφαλισμένων. 

9. Στις τελωνειακός διασαφήσεις για την εισαγωγή ή ε¬ 
ξαγωγή αγαθών, από ιδιώτες ή επιχειρήσεις, που έχουν 
κατοικία, έδρα, υποκατάστημα ή γραφείο στην Ελλάδα. 
Εξαιρούνται οι αλλοδαποί και ομογενείς που εγκαθίστα¬ 
νται μόνιμα στην Ελλάδα, για την εισαγωγή της οικοσκευ¬ 
ής τους. 

10. Σε όλους τους υπόχρεους , που αναγράφονται 
στους τίτλους είσπραξης (χρηματικούς καταλόγους), για 
βεβαίωση οφελών τους στις Δ.Ο.Υ., υπέρ του Δημοσίου 
ή υπέρ Νομικών Προσώπων και Τρίτων. 

11. Στα Ατομικά Φύλλα Εκπτωσης, για όλους τους δι¬ 
καιούχους έκπτωσης ή επιστροφής βεβαιωθέντων χρε¬ 
ών, που εκκαθαρίζονται από τις Δ.Ο.Υ. 

12. Σε όλες τις λοιπές περιπτώσεις που από ειδικές δια¬ 
τάξεις προβλέπεται η αναγραφή του Αριθμού Φορολογι¬ 
κού Μητρώου. 

Άρθρο 4 
Απόδοση ΑΦΜ 

1. Η απόδοση ΑΦΜ στα Φυσικά πρόσωπα προηγείται 
της βεβαίωσης έναρξης εργασιών. Ο ΑΦΜ διατηρείται 
καθ' όλη τη διάρκεια της ζωής των Φυσικών Προσώπων 
και δεν μεταβάλλεται σε περίπτωση αλλαγής οποιουδή- 
ποτε στοιχείου όπως οικογενειακή κατάσταση, διεύθυν¬ 
ση κατοικίας, επαγγέλματος, δραστηριότητας, αρμόδιας 
ΔΟΥ, είδος και αριθμός ταυτότητας. 

2. Η απόδοση ΑΦΜ στα Νομικά Πρόσωπα και Ενώσεις 
Προσώπων διενεργείται ταυτόχρονα με την υποβολή δή¬ 
λωσης έναρξης εργασιών. Ο ΑΦΜ των Νομικών Προσώ¬ 
πων και Ενώσεων Προσώπων παραμένει ο ίδιος και δεν ε¬ 
πηρεάζεται από οποιαδήποτε μεταβολή των προσώπων 
αυτών. 

Ο ΑΦΜ που αποδόθηκε σε νομικό πρόσωπο ή σε ένωση 
προσώπων απενεργοποιείται με τη δήλωση διακοπής των 
εργασιώντους. 

3. Στις περιπτώσεις ίδρυσης, ο ΑΦΜ αποδίδεται στην υ¬ 
πό ίδρυση επιχείρηση ή στο υπό ίδρυση νομικό πρόσωπο. 
Ο ΑΦΜ δεν αλλάζει αν υποβληθούν δηλώσεις μεταβολής 
της νομικής μορφής του υπό ίδρυση νομικού προσώπου, 
της επωνυμίας του ή της έδρας του. Στην περίπτωση που 
ο ιδρυτής του υπό ίδρυση Νομικού Προσώπου αποφασί¬ 
σει τη μεταβολή αυτού σε ατομική επιχείρηση, τότε υπο¬ 
βάλλει δήλωση διακοπής του υπό ίδρυση νομικού προ¬ 
σώπου και ταυτόχρονα δήλωση έναρξης εργασιών ατομι¬ 
κής επιχείρησης. 

4. Οι εργασίες της ίδρυσης πρέπει να έχουν περαιωθεί 
το αργότερο μέχρι την 31η Δεκεμβρίου του επομένου έ¬ 
τους από της υποβολής της δήλωσης ίδρυσης. Με αιτιο¬ 
λογημένη απόφαση του Προϊσταμένου της αρμόδιας 
Δ.Ο.Υ. ο χρόνος αυτός μπορεί να παραταθεί για ένα εξά¬ 
μηνο . 

Άρθρο 5 

Δήλωση Απόδοσης ΑΦΜ - Δικαιολογητικά 

1, Για την απόδοση ΑΦΜ στα Φυσικά Πρόσωπα υπο¬ 
βάλλεται στην αρμόδια ΔΟΥ το έντυπο «Απόδοσης ΑΦΜ / 
Μεταβολής ατομικών στοιχείων». 

Με το έντυπο αυτό δηλώνονται: 
α) Τα προσωπικά στοιχεία του υπόχρεου ήτοι, Επώνυμο 
, Ονομα , Επώνυμο και Ονομα πατέρα και μητέρας , Ημε¬ 
ρομηνία Γέννησης , Τόπος Γέννησης στην Ελλάδα ή Χώ¬ 
ρα Γέννησης στο Εξωτερικό, 
β) Τα στοιχεία ταυτότητας του υπόχρεου 
γ) Η υπηκοότητα , το επάγγελμα και η οικογενειακή κα¬ 
τάσταση του 

δ) Η πλήρης διεύθυνση κατοικίας του και αλληλογρα¬ 
φίας του. 

Κατά την υποβολή της παραπάνω δήλωσης, επιδει¬ 
κνύεται υποχρεωτικά η ταυτότητα ή σε περίπτωση αλλο¬ 
δαπού, το διαβατήριο του υπόχρεου. Οταν η δήλωση υ¬ 
ποβάλλεται από εξουσιοδοτημένο άτομο κατατίθεται επι¬ 
κυρωμένο φωτοαντίγραφο αυτών. Σε περίπτωση που το 
ημεδαπό φυσικό πρόσωπο στερείται ταυτότητας συνυ¬ 
ποβάλλεται πιστοποιητικό γέννησης. 

2. Σε περίπτωση μεταβολής ενός ή περισσοτέρων στοι¬ 
χείων της παραπάνω δήλωσης, υποβάλλεται η ίδια δήλω¬ 
ση, με αναγραφή μόνο των στοιχείων που έχουν μετα¬ 


βληθεί με την προσκόμιση των σχετικών δικαιολογητικών 
μεταβολής. Σε περίπτωση θανάτου του υπόχρεου η δή¬ 
λωση υποβάλλεται από τους κληρονόμους του με τη συ¬ 
μπλήρωση της ημερομηνίας θανάτου, η οποία αποδει- 
κνύεται με την συνυποβαλλόμενη ληξιαρχική πράξη θα¬ 
νάτου. 

3. Με τη δήλωση απόδοσης ΑΦΜ υποβάλλεται από το υ¬ 
πόχρεο Φυσικό Πρόσωπο και το έντυπο «Δήλωση Σχέσε¬ 
ων Φορολογουμένου». 

Στο έντυπο αυτό, ο υπόχρεος δηλώνει τις σχέσεις του, 
με φυσικά πρόσωπα, που αφορούν την οικογενειακή του 
κατάσταση ή την εκπροσώπησή του. 

Η ίδια έντυπη δήλωση υποβάλλεται σε οποιοδήποτε με¬ 
ταγενέστερο χρόνο δημιουργηθεί ή μεταβληθεί μια τέ¬ 
τοια σχέση. 

4, Για την απόδοση ΑΦΜ στα Νομικά πρόσωπα και Ενώ¬ 
σεις Προσώπων υποβάλλεται το έντυπο «Δήλωση Εναρ¬ 
ξης / Μεταβολής Εργασιών Μη Φυσικού Προσώπου». 

Η δήλωση αυτή υποβάλλεται μέσα σε ένα μήνα από τη 
δημοσίευση του καταστατικού, Συνυποβάλλεται δε και η 
δήλωση Σχέσεων Φορολογουμένου, στην οποία το Νομι¬ 
κό Π ρόσωπο και η Ενωση Προσώπων δηλώνει τις σχέσεις 
που απορρέουν από την επιχειρηματική τους δραστηριό¬ 
τητα, με άλλα φυσικά ή νομικά πρόσωπα ή ενώσεις προ¬ 
σώπων. 

Μετά την παραλαβή των παραπάνω δηλώσεων και δι- 
καιολογητικών παραδίδεται στον υπόχρεο από τη ΔΟΥ α¬ 
ντίγραφο του εντύπου «Αποδεικτικό Παραλαβής Δηλώ¬ 
σεων Μητρώου και Δικαιολογητικών». 

Άρθρο 6 

Χρόνος απόδοσης ΑΦΜ - Βεβαίωση απόδοσης 

1. Στα Φυσικά Πρόσωπα ο ΑΦΜ αποδίδεται αμέσως με¬ 
τά τον έλεγχο των σχετικών δικαιολογητικών και την επι¬ 
κοινωνία με την κεντρική βάση του συστήματος. Στην πε¬ 
ρίπτωση της ταυτόχρονης υποβολής δήλωσης έναρξης 
εργασιών επιτηδεύματος, ο ΑΦΜ αποδίδεται με τη χορή¬ 
γηση της βεβαίωσης έναρξης εργασιών. 

2. Στα Νομικά Πρόσωπα και Ενώσεις Προσώπων ο ΑΦΜ 
αποδίδεται με τη χορήγηση βεβαίωσης έναρξης εργα¬ 
σιών. 

3. Στα Φυσικά Πρόσωπα, με την απόδοση ΑΦΜ, χορη¬ 
γείται από τη ΔΟΥ έντυπη βεβαίωση απόδοσης. Στα Νο¬ 
μικά Πρόσωπα και Ενώσεις Προσώπων η βεβαίωση αυτή, 
είναι ενσωματωμένη με την βεβαίωση έναρξης εργασιών. 
Υποδείγματα των παραπάνω βεβαιώσεων επισυνάπτο¬ 
νται στην παρούσα και αποτελούν αναπόσπαστο μέρος 
αυτής. 

Στις βεβαιώσεις αυτές αναγράφονται τα πλήρη στοι¬ 
χεία του υπόχρεου, καθώς και ο ΑΦΜ που του αποδόθη¬ 
κε. 

4. Οι παραπάνω βεβαιώσεις, επιδεικνύονται από τον υ¬ 
πόχρεο, όπου επιβάλλεται η αναγραφή του ΑΦΜ είτε από 
τις διατάξεις της παρούσας απόφασης είτε από άλλες 
διατάξεις. 

Αρθρο 7 
Αρμόδια Δ.Ο.Υ 

Αρμόδια ΔΟΥ για την απόδοση ΑΦΜ είναι: 

1. ΓιαταΦυσικά Πρόσωπα καθώς και για τα φυσικά πρό- 

σωπα που είναι εταίροι προσωπικών εταιρειών ή ΕΠΕ ή 
διαχειριστές ΕΠΕ , ή μέλη λοιπών Νομικών Προσώπων ή 
Ενώσεων Προσώπων, η ΔΟΥ της κατοικίας τους εκτός αν 
ασκούν ατομική εμπορική επιχείρηση ή ελευθέριο επάγ¬ 
γελμα, οπότε αρμόδια είναι η ΔΟΥ της έδρας της επιχεί¬ 
ρησης τους. 

2. Για τα Νομικά Πρόσωπα και τις Ενώσεις Προσώπων 
είναι η ΔΟΥ της έδρας τους. Εξαιρούνται οι Ανώνυμες Ε¬ 
ταιρείες των περιοχών Αθηνών, Πειραιώς και Θεσσαλονί¬ 
κης για τις οποίες αρμόδια είναι η αντίστοιχη ΔΟΥ Ανωνύ¬ 
μων Εταιρειών. 

3 . Για τις υπό ίδρυση επιχειρήσεις ή τα υπό ίδρυση Νο¬ 
μικά Πρόσωπα είναι η ΔΟΥ της κατοικίας ή έδρας του ι¬ 
δρυτή τους, κατά περίπτωση, εκτός αν πρόκειται για ί¬ 
δρυση Ανωνύμων Εταιρειών, οπότε είναι η αντίστοιχη 
ΔΟΥ Ανωνύμων Εταιρειών. 

4. Για τα φυσικά πρόσωπα που είναι μόνιμοι κάτοικοι ε¬ 
ξωτερικού Έλληνες και αλλοδαποί, και αποκτούν στην 
Ελλάδα είτε ακίνητα περιουσιακά στοιχεία από οποιαδή¬ 
ποτε αιτία είτε εισοδήματα, που δεν προέρχονται από ά¬ 
σκηση επιτηδεύματος, η ΔΟΥ κατοίκων Εξωτερικού, 

5 . Για τους κατοίκους αλλοδαπής, Φυσικά ή Νομικά 
Πρόσωπα ή Ενώσεις Προσώπων, που έχουν υποκατάστη¬ 
μα στην Ελλάδα ή συμμετέχουν σε ημεδαπά Νομικά Πρό¬ 
σωπα ή Ενώσεις Προσώπων, εκτός Ανωνύμων Εταιρειών, 
η ΔΟΥ του υποκαταστήματος ή του εκπροσώπου τους 
στην Ελλάδα, αντίστοιχα. 

6. Για τα λοιπά αλλοδαπά Φυσικά και Νομικά Πρόσωπα, 
που δικαιούνται επιστροφής φόρου εισοδήματος, κατ’ ε¬ 
φαρμογή σύμβασης αποφυγής διπλής φορολογίας, η 
Δ.Ο.Υ. που διενεργεί την επιστροφή αυτή. 

Άρθρο 8 

Απενεργοποίηση ΑΦΜ 

1 .Στις περιπτώσεις που έχει αποδοθεί παραπάνω από έ¬ 
νας ΑΦΜ σε φυσικό ή νομικό πρόσωπο και αυτό οφείλεται 
σε παραλείψεις της υπηρεσίας, γίνεται απενεργοποίηση 
των ΑΦΜ που δεν χρησιμοποιούνται. 

2. Για την απενεργοποίηση των ΑΦΜ συμπληρώνεται α¬ 
πό τον υπόχρεο το έντυπο «Δήλωση απενεργοποίησης 
ΑΦΜ». Στην περίπτωση αυτή επιλέγεται από τη Δ.Ο.Υ., κα¬ 
τά περίπτωση ο μοναδικός ΑΦΜ που θα παραμείνει με τα 
στοιχεία του υπόχρεου. 

3. Στις περιπτώσεις που έχει αποδοθεί προσωρινός 
ΑΦΜ και οφείλεται σε λειτουργικές ανάγκες της υπηρε¬ 
σίας, γίνεται απενεργοποίηση. Για την απενεργοποίηση 
των προσωρινών ΑΦΜ και απόδοση πραγματικού ΑΦΜ, ό¬ 
που απαιτείται, καλείται ο υπόχρεος να συμπληρώσει και 
να υποβάλλει το έντυπο «Δήλωση Απόδοσης ΑΦΜ / Με¬ 
ταβολής Ατομικών Στοιχείων» προσκομίζοντας και τα α¬ 
παραίτητα δικαιολογητικά. 

4. Η διαδικασία απενεργοποίησης των προσωρινών ή δι¬ 
πλών πραγματικών ΑΦΜ, αρχίζει για την κάθε Δ.Ο.Υ., του¬ 
λάχιστονδύο (2) μήνεςπριντην έναρξη λειτουργίας σ' αυ¬ 
τήν του Υποσυστήματος Μητρώου του Ολοκληρωμένου 
Πληροφορικού Συστήματος Φορολογίας (ΤΑΧΙ5) και ολο¬ 
κληρώνεται κατά την ένταξή της σε αυτό. 

Ειδικά οι προσωρινοί ΑΦΜ που δεν έχουν εισπρακτέο υ¬ 
πόλοιπο, διαγράφονται οίκοθεν. Για όσους προσωρινούς 


ΑΦΜ υπάρχει εισπρακτέο υπόλοιπο, μπορεί να αποδοθεί 
από τη Δ.Ο.Υ. πραγματικός ΑΦΜ και να γίνει απενεργο- 
ποίηση του προσωρινού ΑΦΜ με ταυτόχρονη μεταφορά 
χρεών με την προϋπόθεση ότι είναι γνωστός στην υπηρε¬ 
σία ο αριθμός ταυτότητας του οφειλέτη. 

Άρθρο 9 

Λοιπές Διατάξεις 

1 .Ολες οι αναφερόμενες δηλώσεις της παρούσας από¬ 
φασης, επέχουν θέση υπευθύνων δηλώσεων του άρθρου 
8 Ν.1599/1986. Στη περίπτωση αναγραφής ανακριβών 
στοιχείων, ο υπόχρεος υφίσταταιτις συνέπειες του νόμου 
περί ψευδών δηλώσεων και τις κυρώσεις του άρθρου 4 
Ν. 2523/1997. 

2. Οπου στη παρούσα απόφαση αναφέρεται Ένωση 
Προσώπων νοούνται τα πρόσωπα της παραγράφου 4 του 
άρθρου 2 του Ν. 2238/1994. 

3. Ο Προϊστάμενος της αρμόδιας Δ.Ο.Υ. μπορεί να κα- 
λέσει οποιοδήποτε από τα πρόσωπα που αναφέρονται 
στα άρθρα 2 και 3 της παρούσας να υποβάλλουν «Δήλω¬ 
ση απόδοσης ΑΦΜ / Μεταβολής ατομικών στοιχείων». Η 
μη υποβολή της δήλωσης αυτής, μέσα στο χρονικό διά¬ 
στημα που ορίζεται από τον προϊστάμενο της Δ.Ο.Υ., έχει 
ως συνέπειατις κυρώσεις του άρθρου 4 παράγραφος 1 ε¬ 
δάφια α και β του Ν. 2523/97. 

Άρθρο 10 

Χρόνος ισχύος της απόφασης 

Η παρούσα απόφαση ισχύει για όλες τις Δ.Ο.Υ. από 1 
Μαϊου 1998, με εξαίρεση: 

α) Τις διατάξεις των παραγράφων 1 και 2 του άρθρου 1, 
των παραγράφων 4,5,6 και 13 του άρθρου 2 , της παρα¬ 
γράφου 3 του άρθρου 3 και των παραγράφων 1, 2 και 3 
του άρθρου 8 που εφαρμόζονται μόνο από τις ΔΟΥ που 
αρχίζουν να λειτουργούν με το Υποσύστημα Μητρώου 
του Ολοκληρωμένου Πληροφορικού Συστήματος Φορο¬ 
λογίας (ΤΑΧΙ3), από την πρώτη ημέρα λειτουργίας του υ¬ 
ποσυστήματος Μητρώου. 

β) Τηνδιάταξητηςπαραγράφου 3του άρθρου 1 ηοποία 
θα εφαρμοστεί με την εξάντληση των διαθεσίμων οκτα- 
ψήφιων ΑΦΜ. 

γ) Η παράγραφος 9 του άρθρου 2, όταν ζητείται από τα 
πρόσωπα αυτά απόδοση ΑΦΜ, σε κάθε περίπτωση όμως 
πρέπει η απόδοση ΑΦΜ να έχει ολοκληρωθεί μέχρι 
30.6.1999. 

δ) Οι παράγραφοι 4, 6, 7 και 8 του άρθρου 3 από 30-6- 
1999. 

ε) Ειδικά για τη Δημόσια Οικονομική Υπηρεσία (Δ.Ο.Υ.) 
Μοσχάτου και τους συναλλασσόμενους με αυτή από 3 
Μαρτίου 1998, που αρχίζει η πιλοτική εφαρμογή του Υπο¬ 
συστήματος Μητρώου του Ολοκληρωμένου Μηχανογρα¬ 
φικού Συστήματος Φορολογίας (ΤΑΧΙ5). 

Η απόφαση αυτή να δημοσιευτεί στην Εφημερίδα της 
Κυβέρνησης. 

Αθήνα,26 Φεβρουάριου 1998 
ΟΥΦΥΠΟΥΡΓΟΣ 

Γ. ΔΡΥΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


«ΥΠΟΔΕΙΓΜΑ Α» 


ΕΛΛΗΝΙΚΗ ΔΗΜΟΚΡΑΤΙΑ ΗΜ/ΝΙΑ; 

Δ.ΟΥ. ΩΡΑ 

ΤΜΗΜΑ ΜΗΤΡΩΟΥ 

ΑΡ.ΔΗΛΩΣΗΣ 
ΗΜ/ΝΙΑ ΔΗΛΩΣΗΣ : 


ΒΕΒΑΙΩΣΗ ΑΠΟΔΟΣΗΣ Α.Φ.Μ. 


ΒΕΒΑΙΩΝΕΤΑΙ ΟΤΙ Ο ΦΟΡΟΛΟΓΟΥΜΕΝΟΣ ΜΕ ΤΑ ΠΑΡΑΚΑΤΩ ΣΤΟΙΧΕΙΑ: 

ΣΤΟΙΧΕΙΑ ΦΟΡΟΛΟΓΟΥΜΕΝΟΥ 


ΕΠΩΝΥΜΟ Α' 

ΕΠΩΝΥΜΟ Β' : 

ΟΝΟΜΑ 

ΕΠΩΝΥΜΟΠΑΤΕΡΑ ΟΝΟΜΑ ΠΑΤΕΡΑ : 

ΕΠΩΝΥΜΟ ΜΗΤΕΡΑΣ ΟΝΟΜΑ ΜΗΤΕΡΑΣ: 

ΗΜ/ΝΙΑ ΓΕΝΝΗΣΗΣ 
ΤΟΠΟΣ/ΧΩΡΑ ΓΕΝΝΗΣΗΣ: 

ΣΤΟΙΧΕΙΑ ΤΑΥΤΟΤΗΤΑΣ: 

ΕΙΔΟΣ: 

ΗΜ/ΝΙΑ ΕΚΔΟΣΗΣ 

ΔΙΕΥΘΥΝΣΗ ΚΑΤΟΙΚΙΑΣ: 

ΟΔΟΣ: 

ΤΑΧ. ΚΩΔ : 

ΑΡΜΟΔΙΑ Δ.Ο Υ 

ΧΩΡΑ ΚΑΤΟΙΚΙΑΣ ΣΤΟ ΕΞΩΤΕΡΙΚΟ : 

ΔΙΕΥΘΥΝΣΗ ΑΛΛΗΛΟΓΡΑΦΙΑΣ : 

ΟΔΟΣ ΑΡ.: 

ΤΑΧ. ΚΩΔ. : 


ΑΡ.: 

ΤΟΠΙΚΟ ΓΡΑΦΕΙΟ : 


ΑΡ: 

ΕΚΔ, ΑΡΧΗ : 


ΟΙΚΟΓΕΝΕΙΑΚΗ ΚΑΤΑΣΤΑΣΗ : 
ΥΠΗΚΟΟΤΗΤΑ: 


ΚΑΤΑΣΤΑΣΗ Φ.ΓΤ : 
ΕΠΑΓΓΕΛΜΑ 


ΑΠΟΔΟΘΗΚΕ ΤΗΝ 

Α.Φ.Μ. 


Ο ΠΡΟΪΣΤΑΜΕΝΟΣ Δ.Ο.Υ. 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

«ΥΠΟΔΕΙΓΜΑ Β» 


ΕΛΛΗΝΙΚΗ ΔΗΜΟΚΡΑΤΙΑ 
Δ.Ο.Υ. 

ΤΜΗΜΑ ΜΗΤΡΩΟΥ 


ΗΜ/ΝΙΑ: 
ΩΡΑ 


ΑΡ. ΔΗΛΩΣΗΣ 
ΗΜ/ΝΑΙ ΔΗΛΩΣΗΣ: 


ΒΕΒΑΙΩΣΗ ΕΝΑΡΞΗΣ ΕΡΓΑΣΙΩΝ 
ΜΗ ΦΥΣΙΚΟΥ ΠΡΟΣΩΠΟΥ 
(ΝΟΜΙΚΑ ΠΡΟΣΩΠΑ Ή ΕΝΩΣΕΙΣ ΠΡΟΣΩΠΩΝ) 

ΒΕΒΑΙΩΝΕΤΑΙ ΟΤΙ Ο ΦΟΡΟΛΟΓΟΥΜΕΝΟΣ ΜΕ ΤΑ ΠΑΡΑΚΑΤΩ ΣΤΟΙΧΕΙΑ : 


ΒΑΣΙΚΑ ΣΤΟΙΧΕΙΑ ΜΗ ΦΥΣΙΚΟΥ ΠΡΟΣΩΠΟΥ 


Α Φ.Μ. 

ΕΠΩΝΥΜΙΑ 

ΤΙΤΛΟΣ 

ΗΜ/ΝΙΑ ΕΝΑΡΞΗΣ: 

ΑΡΧΗ ΕΠΙΚΥΡΩΣΗΣ ΚΑΤΑΣΤΑΤΙΚΟΥ : 
ΚΑΤΗΓΟΡΙΑ ΜΗ ΦΥΣΙΚΟΥ ΠΡΟΣΩΠΟΥ : 
ΜΟΡΦΗ ΜΗ ΦΥΣΙΚΟΥ ΠΡΟΣΩΠΟΥ 


ΑΡ. ΦΑΚΕΛΟΥ: 

ΗΜ/ΝΙΑ ΕΠΙΚΥΡΩΣΗΣ ΚΑΤΑΣΤΑΤΙΚΟΥ: 


ΥΠΕΒΑΛΕ ΔΗΛΩΣΗ ΕΝΑΡΞΗΣ ΕΡΓΑΣΙΩΝ ΜΕ ΗΜ/ΝΙΑ ΕΝΑΡ=ΗΣ 


ΚΑΙ 


ΑΡ ΕΠΙΚΥΡΩΣΗΣ: 


ΣΤΟΙΧΕΙΑ ΕΠΙΧΕΙΡΗΣΗΣ 


ΠΡΟΕΛΕΥΣΗ ΕΝΑΡΞΗΣ 
ΙΔΙΟΤΗΤΑ ΕΠΙΧΕΙΡΗΣΗΣ 
ΛΗΞΗ ΔΙΑΡΚΕΙΑΣ ΜΗ Φ.Π. 
ΚΕΦΑΛΑΙΟ : 


ΑΡ. Φ.Ε Κ. /Τ Α.Π.Ε.Τ. : 
ΕΙΔΟΣ ΜΕΤΟΧΩΝ: 


ΔΙΕΥΘΥΝΣΗ ΑΣΚΗΣΗΣ ΔΡΑΣΤΗΡΙΟΤΗΤΑΣ 


ΟΔΟΣ 
ΤΑΧ ΚΩΔ. 

ΓΕΩΓΡ. ΚΩΔ.: 

ΔΙΕΥΘΥΝΣΗ ΑΛΛΗΛΟΓΡΑΦΙΑΣ 


ΟΔΟΣ : 

ΤΑΧ. ΚΩΔ : 

ΕΠΙΜΕΛΗΤΗΡΙΟ / ΣΥΛΛΟΓΟΣ 


ΕΤΟΣ Φ.Ε.Κ. /Τ.Α.Π.Ε.Τ.: 


ΑΡ. : 


ΑΡ : 


ΕΠΩΝΥΜΙΑ 
ΑΡ. ΕΓΓΡΑΦΗΣ : 


ΗΜ/ΝΙΑ ΕΓΓΡΑΦΗΣ ; 


Κ.Β.Σ. 


ΑΡ.ΑΠΟΦ : ΗΜ/ΝΙΑ ΑΠΟΦ. : 


ΤΡΟΠΟΣ ΕΝΤΑΞΗΣ ΣΤΗΝ ΑΝΑΛ. ΛΟΠΣΤΙΚΗ : 


Φ,Π.Α.: 

ΥΠΑΓΩΓΗ Φ Π.Α. 

ΚΑΘΕΣΤΩΣ Φ Π Α 
ΤΡΟΠΟΣ ΕΝΤΑΞΗΣ Φ Π.Α. 

Ε.ΦΚ. 

ΕΝΔΟΚΟΙΝΟΤΙΚΕΣ ΣΥΝΑΛΛΑΓΕΣ : 


ΚΑΤΗΓΟΡΙΑ ΒΙΒΛΙΩΝ : 
ΤΡΟΠΟΣ ΕΝΤΑΞΗΣ : 
ΤΡΟΠΟΙ ΤΗΡΗΣΗΣ 
ΤΟΠΟΣ ΤΗΡΗΣΗΣ 
ΑΝΑΛ. ΛΟΓΙΣΤΙΚΗ 


ΤΡΟΠΟΣ ΑΣΚΗΣΗΣ ΔΡΑΣΤΗΡΙΟΤΗΤΑΣ : 


Ο ΠΡΟΪΣΤΑΜΕΝΟΣ Δ.Ο.Υ. 





ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΕΕΧ 223211 ΥΡΕΤ ΘΡΙ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.ΓΙ.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ, 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188. 1 ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651)21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά δσέλιδο ή μέρος αστού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60,000 δρχ. 

3.000 δρχ. 

Β' (Υπουργικές αποφάσεις κ.λπ.) 

70.000 » 

3.500 >. 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 »■ 

Δ' (Απαλλοτριοισεις, πολεοδομία κ.λπ.) 

70.000 » 

3.500 » 

Αναπτυξιακών Πράξεων (Τ.Α.Π.Σ.) 

30.000 » 

1.500 ·> 

Ν.Π.Δ.Δ. (Διορισμοί κ,λπ. προσωπικού Ν.Π.Δ.Δ.) 

15.000 ·> 

750 ». 

Παράρτημα ( Πίνακες επιτυχόντων διαγωνισμών κ.τλ.) 

5.000 » 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 ' » 

500 -» 

Ανωτάτου Ειδικού Δικαστηρίου (Α.Ε.Δ.) 

3.000 >. 

150 >. 

Προκηρύξεων Α.Σ.Ε.Π. 

10.000 » 

500 ·· 

Ανωνύμων Εταιρειών & Ε.Π.Ε. 

250.000 » 

12.500 *■ 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε, 

250.000 » 

12.500 » 


* Οι συνδρομές του εσωτερικοί) προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή κοι σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

' Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08,00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






























